Iā Aokuso i le 1931, na matuā mamafa ai timuga i Saina ma toe faatumulia ai le vaitafe o Yangtze. O le mea lea na tupu ai se tasi o mala faalenatura e sili ona mataʻutia i le talafaasolopito. O le aofaʻi o tagata na maliliu i lologa i Saina i le 1931
e faigatā ona iloa, ona o fua faatatau aloaʻia e amata mai i le 140,000 i le 3 miliona tagata. O le faatafunaga o le lolo i le 1931 na atili ai ona faateteleina ona o le vevesi i le soifuaga lautele lea na tupu i le taimi lava lea a o taua le atunuu i lenā taimi. O lona uiga la, sa iai isi mea e tatau ona faamuamua e pulega faalemalo. O le iʻuga, na lē faia ai e pulega a le malo ni gaoioiga tāua e faaitiitia ai le tafe o le vaitafe, e pei o le aoina o otaota i le vaitafe i nofoaga e nonofo ai tagata.